ai4bharat/Pralekha huggingface dataset:
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعتوں کا فروغ
خوراک کی ڈبہ بندی کی وزارت ، مرکزی شعبہ کی ایک اسکیم "خوراک کی ڈبہ بندی کی صنعت کے لیے پروڈکشن سے منسلک ترغیبی اسکیم " کو لاگو کر رہی ہے جس کی لاگت 2021-22 سے 2026-27 تک چھ سال کی مدت کےلئے 10,900 کروڑ روپے سے زیادہ ہے۔ یہ اسکیم، دوسری باتوں کے ساتھ، ہندوستان کے قدرتی وسائل سے مطابقت رکھنے والے عالمی فوڈ مینوفیکچرنگ چیمپئن بنانے میں مدد کرتی ہے اور بین الاقوامی منڈیوں میں ہندوستانی برانڈز کے کھانے کی مصنوعات کی حمایت کرتی ہے۔
زرعی خوراک کی مصنوعات کی برآمدات  2015-16 میں 29.67 بلین امریکی ڈالر سے بڑھ کر 46.11 بلین امریکی ڈالر ہو گئی ہے جو 2021-22 میں 7.62% کی مرکب سالانہ نمو دکھا رہی ہےاور ویلیو ایڈڈ ڈبہ بند خوراک کی مصنوعات کی برآمدات  2015-16 میں 4.855 بلین امریکی ڈالر سے بڑھ کر 2021-22 میں 10.420 بلین امریکی ڈالر تک پہنچ گئی جس میں 13.57 فیصد کا سی اے جی آر دکھایا گیا ہے۔
ملک بھر میں خوراک کی ڈبہ بندی کے شعبوں کی مجموعی ترقی کو یقینی بنانے کے لیے، ایم او ایف پی آئی مرکزی سیکٹر امبریلا اسکیم – پردھان منتری کسان سمپدا یوجنا ، مرکز کی جانب سے حمایت یافتہ وزیر اعظم کی چھوٹی خوارک ڈبہ بندی صنعتوں کو رسمی شکل دینے کی اسکیم  اور مرکزی شعبہ سے پیداوار کو جوڑنے کی ترغیبی اسکیم  کو لاگو کر رہا ہے۔ پی ایم کے ایس وائی کی جزوی اسکیموں کے تحت، ایم او ایف پی آئی خوراک کی ڈبہ بندی صنعتوں / یونٹوں/ پروجیکٹوں کے قیام کے لیے زیادہ تر کریڈٹ سے منسلک مالی امداد  گرانٹ امداد کی شکل میں فراہم کرتا ہے۔ وزارت پی ایم ایف ایم ای اسکیم کے ذریعے چھوٹی خوراک ڈبہ بندی صنعتوں کے قیام/اپ گریڈیشن کے لیے مالی، تکنیکی اور کاروباری مدد فراہم کرتی ہے، جبکہ پی ایل آئی ایس ایف پی آئی کو خوراک کی ڈبہ بندی کے شعبہ میں چیمپیئن برانڈز بنا کر فوڈ پروسیسنگ کی صلاحیت کو بڑھانے میں سہولت فراہم کرنے کا ہدف ہے۔
کیمیکلز اور فرٹیلائزر کی وزارت
ملک بھر میں ایک سے 7 مارچ تک جَن اوشدھی ہفتہ منایا جا رہا ہے
نئی دہلی،03؍مارچ،ملک بھر میں یکم مارچ سے 7 مارچ 2020 تک جن اوشدھی ہفتہ منایا جا رہا ہے۔ اس موقع پر صحت کی جانچ کے کیمپ ، جن اوشدھی پرَی چرچہ ا ورجن اوشدھی کا ساتھ جیسی مختلف سرگرمیوں کا انعقاد کیا جا رہا ہے۔
اس ہفتے کے دوران مختلف جن اوشدھی کیندروں میں بلڈ پریشر کی جانچ، شوگر کی سطح کی جانچ ، ڈاکٹروں کا مفت مشورہ اور دواؤں کی مفت تقسیم جیسے پروگرام منعقد ہو رہے ہیں۔ عام لوگوں کو جو صحت کے ان کیمپوں میں گئے ہیں، مشورہ بھی دیا گیا ہے اور جن اوشدھی کیمپوں میں فروخت کی جا رہی دواؤں کی کوالٹی اور قیمت کے فائدوں کے بارےمیں بتایا گیا ہے۔
کل پین انڈیا بنیاد پر اہم ڈاکٹروں ا ور شہر کے ڈاکٹروں کے آئی ایم اے چیپٹر کے ساتھ ایک چھوٹا سی ایم ای پروگرام منعقدکیا گیا تھا، جہاں جن اوشدھی دواؤں پر تفصیلی بحث و ِمباحثہ ہوا۔ جن اوشدھی ڈاکٹروں سے درخواست کی گئی تھی کہ وہ آگے آئیں اور پرسکرائب جن اوشدھی دواؤں کے بارے میں لوگوں کو جانکاری دے کر مطمئن کریں۔
حکومت ہند کے دواسازی کے محکمے کی طرف سے ایک اچھی پہل پردھان منتری بھارتی جن اوشدھی پری یوجنا شروع کی گئی ہے، جس نے اب عوام پر اچھا اثر ڈالا ہے تاکہ سستے داموں پر معیاری دوائیں فراہم کی جا سکیں۔ فی الحال کیندروں کی تعداد بڑھ کر 6ہزار 200 سے زیادہ ہے۔ اس اسکیم کے تحت 700 اضلاع کا احاطہ کیاگیا ہے ۔ مزید یہ کہ مالی سال 20-2019 میں کل فروغ 383 کروڑ روپےسے زیادہ ہو چکی ہے، جس سے عام شہریوں کی لگ بھگ 2200کروڑ روپے کی کُل بچت ہوئی ہے۔ بجیہ یہ دوائیں اوسط مارکٹ دام کے مقابلے 50 سے 90فیصد تک سستی ہیں۔یہ اسکیم پائیدار اور مستقل کمائی کے ساتھ خود روزگار کا ایک اچھا وسیلہ فراہم بھی کر رہی ہے۔
۰۰۰۰۰۰۰۰

U- 996
(Visitor Counter : 114
سٹرک ٹرانسپورٹ اور شاہراہوں کی وزارت
یونیورسل اسمارٹ کارڈ ڈرائیونگ لائسنس
نئی دہلی،24؍جون، سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج راجیہ سبھا میںایک تحر یری جواب میں بتایا کہ سڑک ٹرانسپورٹ اور شاہراہوں کی وزارت نے بذریعہ جی ایس آر 174  بتاریخ یکم مارچ 2019 بغیر چپ والے لمینیٹڈ کارڈ یا اسمارٹ کارڈ ٹائپ ڈرائیونگ لائسنسوں کے فارمیٹ میں اصلاح کرنے کا فیصلہ کیا ہے۔
وزارت نے پورے ملک کے لئے ڈرائیونگ لائسنس کے یکساں معیاری فارمیٹ اور ڈیزائن کی تجویز پیش کی ہے جس میں معلومات کی فراہمی ، فونٹ کی معیار بندی وغیرہ شامل ہے۔ اس وزارت کے پاس این آئی سی  کے ذریعے تیار کئے گئے سارتھی  نام کے اہم اپیلکیشن کے ذریعے تمام ڈرائیونگ لائسنس رکھنے والوں کا ایک ملک گیر ڈاٹا بیس ہے۔ تقریبا 15 کروڑ ڈرائیونگ لائسنسوں کا ریکارڈ وزارت کی مرکزی رپازٹری  میں دستیاب ہے۔ سارتھی ایپلی کیشن میں ریئل ٹائم آن لائن بنیاد پر ڈپلی کیٹ ریکارڈ کو شناخت کرنے اور چالان ، اگر کوئی ہو، کے بارے میں معلومات فراہم کرنے کی خصوصیت موجود ہے، اس سے لائسنس دینے والی اتھارتی کو یہ مدد ملتی ہے کہ غلطی کرنے والے ڈرائیور ڈپلی کیٹ ڈرائیونگ لائسنس حاصل نہیں کرسکتے۔
۔۔۔۔۔۔۔۔۔۔۔۔۔۔۔

U-2565
(Visitor Counter : 75
وزیراعظم کا دفتر
وزیراعظم نے بااختیار گروپوں کے ساتھ ایک میٹنگ میں کووڈ سے متعلق صورتحال کا جائزہ لیا
نئی دہلی۔ 30 اپریل وزیر اعظم نریندر مودی نے ویڈیو کانفرنس کے ذریعہ مختلف بااختیار گروپوں کے کام کا جائزہ لینے کے لئے ایک اجلاس کی صدارت کی۔
اقتصادی اور فلاحی اقدامات پر بااختیار گروپ نے وزیر اعظم کوپی ایم غریب کلیان انّ یوجنا کی توسیع جیسے اقدامات پر وزیر اعظم کے سامنےایک پریزنٹشن دیا۔ اس کے علاوہ اس پربھی تبادلہ خیال کیا گیا کہ 'ون نیشن ون راشن کارڈ' پہل کی وجہ سے پورٹبلیٹی نے زیادہ سے زیادہ لوگوں کو فائدہ پہنچانے میں مدد فراہم کی ہے۔ صف اول کے صحت کارکنان کے لئے انشورنس اسکیم میں مزید 6 ماہ کی توسیع کی گئی ہے۔ وزیر اعظم نے ہدایت کی کہ مرکزی حکومت ریاستوں کے ساتھ قریبی ہم آہنگی میں کام کرے تاکہ غریبوں کو بغیر کسی رکاوٹ کے مفت اناج کے فوائد حاصل ہوں۔ علاوہ ازیں وزیر اعظم نے یہ بھی کہا کہ انشورنس دعووں کے التوا کے تدارک کو تیز کرنے کے لئے اقدامات کیے جائیں تاکہ متوفی پر انحصار کرنے والے وقت پر اس کا فائدہ اٹھاسکیں۔
سپلائی چین اور لاجسٹک مینجمنٹ کی سہولت سے متعلق امور پر بااختیار گروپ نے وبائی مرض پر قابو پانے کے لئے کئے جانے والے اقدامات سے متعلق مختلف مشوروں پر ایک پریزنٹیشن دی۔ وزیر اعظم نے عہدیداروں کو ہدایت کی کہ وہ سامان کی مسلسل نقل و حرکت کو یقینی بنانے کے لئے جامع منصوبہ بندی کریں تاکہ سپلائی چین میں رکاوٹوں سے بچا جاسکے۔
نجی شعبے ، این جی اوز اور بین الاقوامی تنظیموں کے ساتھ ہم آہنگی سے متعلق امور پر بااختیار گروپ نے وزیر اعظم کو بریفنگ دی کہ حکومت کس طرح نجی شعبے ، این جی اوز اور بین الاقوامی تنظیموں کے ساتھ فعال شراکت میں کام کر رہی ہے۔ وزیر اعظم نے عہدیداروں سے پوچھا کہ سول سوسائٹی کے رضاکاروں کو صحت سے متعلق شعبے پر دباؤ کو کم کرنے کے لئے غیرمہارت والے کاموں میں حصہ لینے سے کس طرح استفادہ کیا جاسکتا ہے۔ اس کے علاوہ اس بات پربھی تبادلہ خیال کیا گیا کہ مریضوں ، ان پر منحصر افراد اور صحت کی دیکھ بھال کرنے والے اہلکاروں کے مابین رابطہ قائم کرنے اور انہیں برقرار رکھنے میں این جی اوز مدد کرسکتی ہیں۔وہیں سابقہ فوجیوں کی حوصلہ افزائی کی جاسکتی ہے کہ وہ گھروں میں قرنطینہ میں رہنے والے افراد کے ساتھ بات چیت کرنے کےلیے کال سنٹرز کو سنبھال لیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-4109
(
صدر جمہوریہ کا سکریٹریٹ
گاندھی جینتی کی ماقبل شام قوم کے نام صدرجمہوریہ ہند کا پیغام
نئی دہلی ،یکم، اکتوبر :صدرجمہوریہ ہند ، جناب رام ناتھ کووند نے گاندھی جینتی کی ماقبل شام قوم کے نام اپنے پیغام میں کہاہے کہ :
‘‘ بابائے قوم مہاتماگاندھی کا 150واں یوم پیدائش ہم سب کے لئے سچائی ، عدم تشدد ، آپسی بھائی چارہ ، اخلاق اور سادگی کے اقدار کے تئیں خود کو وقف کرنے کا خصوصی موقع ہے ۔ سچائی ، عدم تشدد اور سروودیہ کے آدرش ، انسانیت کے لئے مہاتماگاندھی کے بیش قیمتی پیغامات کی بنیاد تصورکئے جاتے ہیں ۔
گاندھی جی دنیا بھرمیں ایک بین الاقوامی قابل احترام مثالی شخصیت تصورکئے جاتے ہیں ۔اقوام متحدہ نے گاندھی جینتی کو‘‘ عدم تشدد کا عالمی دن ’’قراردیاہے ۔ گاندھی جی کے اقدار اور ان کے متعدد طورطریقے نہ صرف ہندوستان بلکہ پوری دنیا کے لئے آج بھی یکساں طورپرمعنویت کے حامل ہیں ۔
گاندھی جی کا وژن اوران کاعمل انفرادی اوراجتماعی زندگی کے تقریباً تمام پہلووں کا احاطہ کرتاہے ۔ انھوں نے ہم سب کو فرقہ وارانہ اتحاد اور ہم آہنگی ، چھوت چھات کے خاتمے ، خواتین کی ترقی ، تعلیم ، صفائی ستھرائی ، ماحولیات اور پانی کے تحفظ کے لئے راستہ دکھایا۔
‘‘سووچھ بھارت مشن ’’کو ایک عوامی تحریک کی شکل دے کر ہندوستان کے عوام نے بابائے قوم مہاتماگاندھی کو سچی خراج عقیدت پیش کیاہے ۔ جامع ترقی ،عوامی زندگی میں شفافیت اور ایمانداری ، غریبوں کے لئے صحت خدمات کی سہولتوں کی فراہمی ، کسانوں کی مددنیز پانی کے وسائل کے موثر استعمال کو قومی ترجیح دینا، گاندھی جی کے افکاروخیالات کے عین مطابق ہیں ۔
آیئے ہم سب مہاتماگاندھی کی وراثت کو مضبوط بنانے کا عہد کریں ’’۔
زراعت اور کاشتکاروں کی فلاح و بہبود کی وزارت
پردھان منتری فصل بیما یوجنا  کے تحت کاشتکاروں کو فوائد
پردھان منتری فصل بیما یوجنا  کو ایکچوریل / بولی لگانے والے پریمیم ریٹ پر لاگو کیا جا رہا ہے، تاہم، چھوٹے کاشتکاروں سمیت کسانوں کو خریف کے لیے زیادہ سے زیادہ 2 فیصد، ربیع اور تیل کی فصلوں کے لیے 1.5 فیصد اور تجارتی / باغبانی فصلوں کے لیے 5 فیصد ادائیگی کرنا ہوگی اور نیلامی پریمیم کا بقایا مرکز اور ریاستی حکومتوں کی طرف سے 50:50 کے تناسب میں اور شمال مشرقی ریاستوں کی صورت میں 90:10 کی بنیاد پر دیا جاتا ہے۔
پی ایم ایف بی وائی کی نمایاں خصوصیات
- قدرتی خطرات کی وجہ سے فصلوں کے نقصان کے لیے جامع انشورنس کوریج فراہم کرتا ہے جس سے کسانوں کی آمدنی کو مستحکم کرنے میں مدد ملتی ہے اور انھیں جدید طریقوں کو اپنانے کی ترغیب ملتی ہے۔
- فصل لگانے سے پہلے اور کٹائی کے بعد تک اضافی خطرہ کوریج۔
- iii. بڑے پیمانے پر ہونے والے نقصان کے دعووں کے تصفیے کے لیے علاقائی نقطہ نظر۔ اہم فصلوں کے لیے نامزد انشورنس یونٹ کو گاؤں / گاؤں کی پنچایت میں تبدیل کر دیا گیا ہے۔
- iv. نیلامی پریمیم ریٹ لیکن کسانوں کو خریف کے لیے زیادہ سے زیادہ 2 فیصد، ربیع اور تیل کی فصلوں کے لیے 1.5 فیصد اور تجارتی / باغبانی فصلوں کے لیے 5 فیصد ادائیگی کرنا ہوگی اور نیلامی پریمیم کا بقایا مرکز اور ریاستی حکومتوں کی طرف سے ادا کیا جائے گا۔
- پریمیم اور کسانوں کی طرف سے ادائیگی کیے جانے والے انشورنس چارجز کی شرح کے درمیان فرق سبسڈی کے طور پر فراہم کیا جاتا ہے اور مرکز اور ریاست کے ذریعہ یکساں طور پر اس کا اشتراک کیا جاتا ہے۔
- vi. قرض لینے والے اور قرض نہ لینے والے دونوں کسانوں کے لیے یکساں موسمی نظم و ضبط اور بیمہ۔
- پریمیم پر کیپنگ کی فراہمی کا خاتمہ جس کی وجہ سے بیمہ کی رقم میں کمی واقع ہوئی تاکہ کسانوں کو بغیر کسی کمی کے پورے بیمہ کے خلاف دعویٰ حاصل کرنے میں آسانی ہو۔
- آندھی، طوفانی بارش، قدرتی آگ اور بادل پھٹنے جیسی آفتوں کی وجہ سے کٹائی کے بعد ہونے والے نقصان کے لیے انفرادی طور پر زرعی زمین کی تشخیص اور دعووں کا تصفیہ کرنا۔
- ix. بوائی روکنے کے لیے بیمہ شدہ رقم کے 25 فیصد تک دعووں کی فراہمی۔
- دعووں کو جلد از جلد حل کرنے اور فصلوں کے نقصانات کا فوری تخمینہ لگانے کے لیے ریموٹ سینسنگ ٹیکنالوجی، اسمارٹ فون اور ڈرون کا استعمال۔
- xi. فصل کا انشورنس پورٹل بہتر انتظامیہ، کوآرڈینیشن، شفافیت، معلومات کے پھیلانے اور خدمات کی فراہمی کو یقینی بنانے کے لیے تیار کیا گیا ہے جس میں دعویٰ کی رقم کو الیکٹرانک طور پر کسی بھی کسان کے بینک اکاؤنٹ میں جمع کیا جاتا ہے۔
- تمام اسٹیک ہولڈرز کے مابین اسکیموں کے بارے میں آگاہی بڑھانے اور اس کے لیے وسائل کی مناسب فراہمی پر مرکوز توجہ۔
- قرض لینے والے کسانوں کے لیے لازمی کرنے کے بجائے تمام کاشتکاروں کے لیے اسکیم کو رضاکارانہ بنانا۔
پردھان منتری فوسل بیما یوجنا  کے تحت گذشتہ تین سالوں کے دوران رجسٹرڈ کسانوں کی درخواستوں کی کل تعداد کی تفصیلات درج ذیل ٹیبل میں دی گئی ہیں:
|
|
سال
|
|
اندراج کردہ کسانوں کی درخواستوں کی تعداد 
|
|
2018-19
|
|
577.7
|
|
2019-20
|
|
612.3
|
|
2020-21
|
|
613.6
وزارت سیاحت
وزیرسیاحت جناب جی کشن ریڈی نے آج برکس کے وزرائے سیاحت کی میٹنگ کی صدارت کی
نئی دہلی، 13 جولائی، 2021 :
سیاحت کے وزیر جناب جی کشن ریڈی نے بھارت کی برکس چیئرشپ کے حصے کے طور پر 13 جولائی 2021 کو برکس کے وزرائے سیاحت کی میٹنگ کی صدارت کی۔ تمام ممبرممالک یعنی برازیل ، روس، بھارت، چین اور جنوبی افریقہ کے وزرا نے اس میٹنگ میں شرکت کی۔
بھارت نے برکس کے وزرائے سیاحت کی میٹنگ کا اہتمام برکس ممالک میں سیاحت کے فروغ میں تعاون کے ایک موثر ذریعہ کے طور پر کیا۔ میٹنگ میں درون برکس میں سیاحت کے تعاون کا جائزہ لیا گیا ۔ اس میٹنگ کا اہم پہلو وزرا کے اعلامیہ ، برکس ممالک کے درمیان تعاون اور فروغ سے متعلق نتائج پر مبنی دستاویز کو منظور کرنا تھا۔ وزرا کے اعلامیہ میں یہ تسلیم کیا گیا کہ کووڈ 19 وبا نے صحت عامہ کو بری طرح سے خطرے میں ڈالا ہے اور پائیدار ترقی کے اہداف کے نفاذ کے لئے بڑا چیلنج پیش کیا ہے۔
وزیرسیاحت جناب جی کشن ریڈی نے برکس رکن ممالک کی اس اہمیت پر زور دیا کہ وہ ایک دوسرے کی سیاحتی پروڈکٹس اور پیشکش کے تئیں بہتر سمجھ بوجھ پیدا کریں تاکہ برکس رکن ممالک کے درمیان سیاحوں کی آمد میں مزید اضافے کی حوصلہ افزائی کی جاسکے۔ جناب ریڈی نے یہ بھی ذکر کیا کہ برکس ممالک نے عام سیاحتی پروڈکٹس جیسے ہیری ٹیج اور کلچرسیاحت، فطرت، جنگلی حیات، ماحولیاتی سیاحت وغیرہ ،وسیع تر تعاون اور معلومات کے تبادلے نیز بہترین سرگرمیوں کے لئے مواقع فراہم کرتے ہیں۔
مستقبل کے لئے سیاحت کو مزید فروغ دینے کی غرض سے یہ تسلیم کیا گیا کہ گرین سیاحت کے لئے برکس اتحاد پائیدار خطوط پر ریکووری اور سیاحت کی ترقی کو تیزتر کرسکتا ہے ۔گرین سیاحت کے لئے برکس اتحاد کے کچھ اہم عناصر ہیں ،سیاحتی سیکٹر کی پالیسیوں میں مین اسٹریمنگ پائیداریت ،تحفظ کی کوششیں، ترقی کے پائیدار اہداف ، توانائی کے قابل تجدید وسیلہ کی طرف منتقلی، گرین سیاحت کے لئے حفاظتی کوششیں جو کہ فطرت پر مبنی سالیوشن کی حوصلہ افزائی کرے گی اور نازک ماحولیاتی نظام کو سہارا دے گی۔
برکس کے وزرائے سیاحت کی میٹنگ میں ذمہ دار اور پائیدار سیاحت کو فروغ دینے کے شعبوں میں ،سیاحت میں تعاون کو مستحکم کرنے ، سیاحت کے بنیادی ڈھانچہ میں سرمایہ کاری ، ٹورزم انٹرپرائزز اور انسانی وسائل کی ترقی کے درمیان قریبی تبادلہ خیال کی اہمیت کوبھی نمایاں کیا گیا۔ وزرا نے سیاحت کے سیکٹر میں تعاون کے ذریعہ برکس ممالک کی مکمل صلاحیت کو بروئے کار لانے کے لئے مل کر کام کرنے کا عہد کیا۔
صحت اور خاندانی بہبود کی وزارت
کووڈ19وکیسی نیشن مہم کا 76واں دن
6.75کروڑ سے زیادہ لوگوں کو کووڈ-19کے ٹیکے لگائے گئے
آج رات آٹھ بجے تک 17.47لاکھ لوگوں کو کووڈ ویکسین کی خوراک دی گئی
نئی دہلی ،01اپریل ، 2021
ملک میں آج کووڈ 19 کی ویکسین لینے والوں کی تعداد 6.75کروڑ سے زیادہ ہوگئی ہے۔
آج رات آٹھ بجے تک کی عبوری رپورٹ کے مطابق ویکسین کی کُل 67536392خوراک دی گئیں۔
ان میں ویکسین کی پہلی خوراک لینے والے 8848558طبی اہلکاروں اور ٹیکے کی دوسری خوراک لینے والے 5263108طبی اہلکار شامل ہیں۔ فرنٹ لائن ورکرس کے 9399776کارکنان کو پہلی خوراک،فرنٹ لائن کے 3918646کارکنان کو دوسری خوراک اور 45سال سے زیادہ عمر والے 40106304افراد کو پہلی خوراک دی گئی۔
|
|
ایچ سی ڈبلیو
|
|
ایف ایل ڈبلیو
|
|
45سال سے زیادہ عمر والے
|
|
مجموعی کامیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوارک
|
|
دوسری خوراک
|
|
88,48,558
|
|
52,63,108
|
|
93,99,776
|
|
39,18,646
|
|
4,01,06,304
|
|
5,83,54,638
|
|
91,81,754
ملک بھر میں کووڈ-19 ویکسی نیشن مہم کے 76ویں دن آج رات آٹھ بجے تک کُل 1747094ویکسین کی خوراک دی گئی۔ عبوری رپورٹ کے مطابق ،ان میں سے 1620746مستفدین کو ویکسین کی پہلی خوراک دی گئی اور 126348 مستفدین کو ویکسین کی دوسری خوراک دی گئی۔ آج کی آخری رپورٹ دیر رات تک پوری ہوجائےگی۔
|
|
تاریخ ایک اپریل 2021
|
|
ایچ سی ڈبلیو
|
|
ایف ایل ڈبلیو
|
|
45سال سے زیادہ عمر والے
|
|
مجموعی کامیابی
|
|
پہلی خوراک
|
|
دوسری خوراک
|
|
پہلی خوارک
|
|
دوسری خوراک
|
|
پہلی خوراک
|
|
پہلی خوراک
|
|
دوسری خوارک
|
|
26,996
|
|
15,154
|
|
65,111
|
|
1,11,194
|
|
15,28,639
|
|
16,20,746
|
|
1,26,348
Ministry of Health and Family Welfare
ش ح ۔ا م۔ م ف۔
U:3311
(Visitor Counter : 154
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد67.72 کروڑ سے تجاوز کرگئی ہے
پچھلے 24 گھنٹوں میں 58 لاکھ سے زیادہ افراد کو ٹیکے لگائے گئے
شفایابی کی شرح سردست 97.43 فیصد ہے
گذشتہ 24 گھنٹوں میں42,618 نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 1.23 فیصد ہیں
ہفتہ واری مثبت معاملوں کی شرح  ہے، جو پچھلے 71دنوں سے 3 فیصد سے کم ہے
گذشتہ 24 گھنٹوں میں58,85,687 ٹیکے لگائے جانے کے ساتھ ہی، آج صبح 7 بجے تک موصولہ عبوری رپورٹ کے مطابق بھارت میں کووڈ-19 ٹیکہ کاری کی مجموعی تعداد 67.72 کروڑ سے تجاوز کرگئی ہے۔ٹیکہ کاری کے اس حصولیابی کے لئے 70,88,424سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,60,248
|
|
دوسری خوراک
|
|
84,49,196
|
|
صف اوّل کے کارکنان
|
|
پہلی خوراک
|
|
1,83,28,477
|
|
دوسری خوراک
|
|
1,34,55,994
|
|
18 تا 44 سال کی عمر کے افراد
|
|
پہلی خوراک
|
|
26,70,05,166
|
|
دوسری خوراک
|
|
3,20,99,433
|
|
45 تا 59 سال کی عمر کے افراد
|
|
پہلی خوراک
|
|
13,52,11,337
|
|
دوسری خوراک
|
|
5,70,43,478
|
|
60 سال سے زیادہ عمر کے افراد
|
|
پہلی خوراک
|
|
8,89,60,985
|
|
دوسری خوراک
|
|
4,62,96,891
|
|
مجموعی تعداد
|
|
67,72,11,205
مرکزی حکومت ملک بھر میں کووڈ - 19 کی ٹیکہ کاری کی رفتار کو تیز کرنے اور اس کے دائرہ میں توسیع کرنے کے تئیں پر عزم ہے۔
پچھلے 24 گھنٹے میں36,385 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,21,00,001ہوگئی ہے۔
نتیجتاً، بھارت میں صحت یابی کی شرح فی الحال 97.43 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل69ویں دن 50,000 سے بھی کم یومیہ نئے کیس درج کئے جانے کا رجحان سامنے آیا ہے۔
گزشتہ 24 گھنٹوں کے دورا ن42,618 نئے معاملات درج کئے گئے ہیں۔
سردست زیر علاج مریضوں کیتعداد4,05,681ہے۔ ملک بھر میں زیر علاج مریض، مجموعی مثبت معاملوں کا 1.23 فیصد ہیں۔
ملک بھر میں جانچ کی صلاحیت میں خاطرخواہ اضافہ کیا گیا ہے۔گذشتہ 24 گھنٹوں میں مجموعی طور پر17,04,970ٹیسٹ کئے گئے ہیں۔بھارت میں مجموعی طور پر اب تک52.82 کروڑ سے زیادہ ٹیسٹ کئے جاچکے ہیں۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 2.63 فیصد ہوگئی ہے،جو گذشتہ71 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال2.50فیصد ہے۔ یومیہ متاثرہ افراد کی شرح مسلسل 89 ویں دن 5 فیصد سے بھی نیچے ہے۔
نوجوانوں کے امور اور کھیل کود کی وزارت
بچپن کا دمہ بھی مہاراشٹرا کی اسپرنٹ اسٹار سدیشنا کو نہیں روک سکا
جیس وقت ہنمنت شیوانکر جیت کے پوڈیم کے قریب کھڑے تھے، ان کے ذہن میں کئی سال پہلے کا وہ واقعہ چل رہا جب انہیں پتہ چلا تھا کہ ان کی بیٹی نے دوڑ کے مقابلے میں ان سے چھپ حصہ لیا ہے۔
کھیلو انڈیا یوتھ گیمز کی جیت کی تقریب میں جب ان کی بیٹی کی ہر طرف تعریف ہورہی تھی، تو انہوں نےجذباتی آواز میں بتایا کہ بچپن میں ان کی بیتی کو دمہ کی تشخیص ہوئی تھی اور ان کے خاندان نے اس کو دھول دھوئیں سے بچانے کے لئے ہر طرح کی کوشش کی۔
ہنمنٹ شیوانکر بتایا کہ جب سدیشنا کے اسکول کی فزیکل ایجوکیشن ٹیچر نے سدیشنا کو ایتھلیٹکس کے مقابلے میں لے جانے کے لیے میری اجازت مانگی تھی تو میں صاف انکار کردیا تھا۔ لیکن ٹیچر اور سدیشنا دونوں میرے انکار کے باوجود مقابلے میں گئیں ۔
ہنمنت ہنس کر بتایا کسی طرح مجھے اس مقابلے کا پتہ چل گیا تھا تو میں اسے روکنے کے لئے وہاں پہنچا لیکن میں جس وقت مقابلے مقام پر پہنچا، سدیشنا اس سے پہلے ہی دوڑ جیت چکی تھی‘‘۔
اس سے بھی اہم بات یہ ہے کہ سدیشنا پر ایتھلیٹکس کوچ بلونت ببر کی نظر پکڑی، جو کہ اس وقت تعلقہ اسپورٹس آفیسر بھی تھے۔
مہاراشٹر کی سدیشناکے آئی وائی جی میں نہ صرف سب سے تیز دوڑنے والی خاتون کے طور پر ابھر کر آئیں ہیں بلکہ انہوں نے ، 100m, 200m اور 4x100m گولڈ بھی حاصل کیا ہے۔
جب سدیشنا سے پوچھا گیا کہ ان کی پی ٹی ٹیچر نے انہیں دوڑ کے لیے کیوں منتخب کیا تو انہوں نے بتایا کہ وہ اپنے والدین کے علم میں بغیر اسکول میں لڑکیوں کے ساتھ کھو کھو کھیلا کرتی تھی۔ اس کھیل میں ان کی رفتار نے ٹیچر کو متاثر کیا۔
سدیشنا نے بتایا کہ ان دنوں مجھ پر دمہ کا دورہ پڑا تھا لیکن میں نے تھوڑا آرام کرنے کے بعد دوبارہ کھیلنا شروع کردیا۔ اس سے مجھے کبھی پریشانی ہوئی۔
ایک سال بعد انڈر 17 زمرے میں پونے کھیلو انڈیا یوتھ گیمز کے لیے انہوں نے کوالیفائی کیا اور 100 میٹر میں سونے کا تمغہ جیتا۔
سدیشنا اور ان کے کوچ ماہ میں کم از کم ایک بار ٹریننگ کے لیے کولہاپور جاتے لیکن ہمیشہ ایسا کرنا ممکن نہیں تھا۔ اس لئے کوچ بابر نے حکمت عملی تبدیل کی۔
سدیشنا کو امید تھی کہ وہ نادیاد، گجرات میں نیشنل فیڈریشن کپ جونیئرز میٹ میں ایک اگست سے کیلی، کولمبیا میں کھیلے جانے والے یو 20 ورلڈ چیمپئن شپ کے لیے اہلیت حاصل کرلیں گی۔ لیکن گرمی کی وجہ سے وہ اپنے بہترین کھیل کا مظاہرہ نہیں کرپائیں۔
سدیشنا نے پنچکولہ میں دوڑ کے مقابلے میں 100 میٹر کی ڈوڑ 11.79 سیکنڈ میں اور 200 میٹر میں 24.29 سیکنڈ میں مکمل کی جو کہ ورلڈ یو 20 چیمپئن شپ کے لیے ایتھلیٹکس فیڈریشن آف انڈیا کے ذریعہ طے شدہ اہلیت کے معیار سے بہتر تھا۔
اب سدیشنا نے ورلڈ انڈر 20 میں سلیکشن کے لیے اپنی کارکردگی پر غور کرنے کے واسطے اے ایف آئی سے درخواست کی ہے اور انہیں امید ہے کہ وہ آئندہ ماہ کیلی کے لئے پرواز کریں گی۔
اور اگر ایسا ہوتا ہے تو ہنمنت شیوانکر کو بہت زیادہ خوشی ہوگی کہ انہوں نے دمہ کی وجہ سے دوڑ میں حصہ لینے سے اپنے بچے کو نہیں روکا تھا۔
۔۔۔۔۔۔۔۔۔۔۔
ش ح۔ا گ ۔ن ا۔
U- 6352
(Visitor Counter : 103
نوجوانوں کے امور اور کھیل کود کی وزارت
فٹ بال کو فروغ دینے کی پالیسی
نئی دہلی،27؍جون، کھیلوں کے وزیر مملکت  کرن رجیجو نے آج لوک سبھا میں ایک تحریری جواب میں بتایا کہ حکومت کی پالیسی ہے کہ فٹ بال کو فروغ دیا جائے ۔ حالانکہ کھیل کود ریاستی موضوع ہے اور کھیلوں کے فروغ اور اُن کی ترقی کی ذمہ داری ریاستی سرکاروں اور متعلقہ نیشنل اسپورٹس فیڈرشنوں کی ہے۔ البتہ مرکزی حکومت ان کی کوششوں کو تقویت دیتی ہے۔ آل انڈیا فٹ بال فیڈریشن فٹ بال کے لئے ایک تسلیم شدہ این ایس ایف ہے۔ آل انڈیا فٹ بال فیڈریشن کی جانب سے پیش کردہ مقابلوں اور تربیت کی بنیاد پر مرکزی حکومت نے 2018-19 میں 23.08 کروڑ روپے اور 2019-20 میں 30.00 کروڑ روپے کی مالی امداد منظور کی تھی۔ یہ آل انڈیا فٹ بال فیڈریشن کی ذمہ داری ہے کہ وہ متعلقہ ریاستی اور ضلع کے اداروں کے مشورے سے ریاست اور ضلع سطح پر ترقیاتی ترجیحات کی منصوبہ بندی کرے۔ مرکزی حکومت آل انڈیا فٹ بال فیڈریشن کی منصوبہ بندی اور ترقیاتی عمل میں مداخلت نہیں کرتی۔
حکومت کھیلوں انڈیا اسکیم نافذ کررہی ہے اور پورے ملک کے لئے 12 ورٹیکلس قابل اطلاق ہیں۔ 12 ورٹیکلس میں سے ایک ورٹیکل، جسے امن اور ترقی کے لئے کھیل کا نام دیا گیا ہے، ملک کے بائیں بازو کی انتہا پسندی سے متاثرہ علاقوں میں کھیل کود مقابلے کرانے کے لئے وقف کیا گیا ہے۔
۔۔۔۔۔۔۔۔۔۔۔۔۔۔۔
U-2652
(Visitor Counter : 33
سائنس اور ٹیکنالوجی کی وزارت
بھارت نے گرین ہاؤس گیسوں کے اخراج کو کم کرنے اور عالمی ماحولیاتی اہداف کو حاصل کرنے کے لیے قابل استحکام ایندھنوں، کیمیکلز اور میٹریلز تک رسائی کے لیے عالمی صاف توانائی کی کمیونٹی سے اپنے عہد کو پورا کرنے کی اپیل کی
مرکزی وزیر ڈاکٹر جتیندر سنگھ نے مشن انوویشن پہل کے لیے 26ویں اقوام متحدہ کی ماحولیاتی تبدیلی کانفرنس کی پارٹیوں  سے خطاب کیا
مشن انوویشن کے تحت ’’انٹیگریٹیڈ بائیو ریفائنریز‘‘ کو کفایتی لاگت پر صاف توانائی کی سہولت آمیزی کو آگے بڑھانے کے لیے لانچ کیا گیا
بھارت گرین ہاؤس گیسوں کے اخراج کو کم کرنے کے لیے قابل استحکام ایوی ایشن ایندھن سمیت قابل استحکام بائیو ایندھنوں میں تحقیق و ترقی کو فروغ دے رہا ہے: ڈاکٹر جتیندر سنگھ
بھارت نے گرین ہاؤس گیسوں کے اخراج کو کم کرنے اور اس میں کمی لانے کے اقدام کے طور پر عالمی ماحولیاتی اہداف کو حاصل کرنے کے لیے قابل استحکام ایندھنوں، کیمیکلز اور میٹریلز تک رسائی کے لیے عالمی صاف توانائی کی کمیونٹی سے اپنے عہد کو پورا کرنے کی اپیل کی۔
مشن انوویشن پہل کے لیے 26ویں اقوام متحدہ کی ماحولیاتی تبدیلی کانفرنس کی پارٹیوں  سے خطاب کرتے ہوئے سائنس و ٹیکنالوجی کے مرکزی وزیر، ڈاکٹر جتیندر سنگھ نے اس موقع پر لانچ کیے گئے نئے تیار کردہ مشن ’’انٹیگریٹیڈ بائیو ریفائنریز‘‘ کے توسط سے مشن انوویشن 2.0 کی سمت میں مشن انوویشن کے ممبران کے ساتھ بھارت اور نیدرلینڈ کے ذریعے کی گئی کوششوں کی جانب توجہ مبذول کرائی۔
انہوں نے کہا کہ بھارت ’’مشن انوویشن‘‘ کے توسط سے، ترغیب دینے والے انوویشن اہداف کو پورا کرنے کی باہم معاون کوششوں میں سرگرمی کے ساتھ کام کر رہا ہے، جس سے صاف توانائی کے وسائل سستے اور بڑے پیمانے پر تیار ہوں گے۔ انہوں نے عالمی صاف توانائی کی کمیونٹی کا اس مشن میں عالمی وابستگی کو یقینی بنانے کے لیے ہر ممکن کوشش کرنے کا خیر مقدم کیا تاکہ اس مشن کے ہمہ گیر مقاصد کو وقت پر حاصل کیا جا سکے۔
ڈاکٹر جتیندر سنگھ نے کہا کہ مشن انوویشن کے ذریعے بھارت کا نیدر لینڈ کے ساتھ مقصد ’’مشن انٹیگریٹڈ بائیو ریفائنریز‘‘ کے لانچ کے توسط سے تحقیق و اختراح، اسٹارٹ اپ ایکو سسٹم کے لیے حمایت اور بین الاقوامی تعاون میں اپنے وسیع تجربے کا فائدہ اٹھانا ہے۔ انہوں نے کہا کہ یہ مشن ممالک کے متحرک اور سپلائی پر مرکوز اتحاد، پرائیویٹ سیکٹر، تحقیقی اداروں اور سول سوسائٹی کو ایک پلیٹ فارم پر لاتا ہے تاکہ کم کاربن والے مستقبل کے لیے قابل تجدید توانائی والے ایندھنوں، کیمیکلز اور میٹریلز کے سلسلے میں اختراعات میں تیزی لائی جا سکے۔
وزراء، چیف ایگزیکٹو افسران اور سرکاری اور پرائیویٹ شعبوں کے سینئر نمائندوں سے خطاب کرتے ہوئے ڈاکٹر جتیندر سنگھ نے کہا کہ ٹرانسپورٹ اور کیمیکل سیکٹر کا گرین ہاؤس گیسوں کا اخراج عالمی اخراج کا تقریباً ایک تہائی ہے جس میں اضافہ ہونے کی امید ہے۔ انہوں نے کہا کہ بھارت بائیو ٹیکنالوجی محکمہ سے قابل استحکام ایوی ایشن ایندھوں سمیت قابل استحکام بائیو ایندھنوں میں تحقیق و ترقی کو فروغ دے رہا ہے۔
انہوں نے کہا کہ قابل استحکام ایندھن، کیمیکلز اور میٹریلز کے لیے بائیو ری ریفائنری ٹیکنالوجیز کی ترقی اور اظہار بائیو پر مبنی اقدام میں رفتار کو تیز کرنے میں مدد کر سکتا ہے اور اسے ایسے کم کاربن والے مستقبل کی تعمیر کرنے کی ہماری کوششوں میں سب سے آگے ہونا چاہیے جو ماحولیات کے موافق ہونے کے ساتھ ساتھ سماج کے لیے فلاحی بھی ہو۔